Tino pai te rongo i ngā kōrero e pā ana ki tēnei pire nā te mea ehara ahau i te mema i runga i Te Komiti Māori, ahakoa ētahi tāima he kairīwhi ahau mō ētahi o ngā mema o te Komiti Māori. Kāhore ahau i noho i roto i te komiti i te wā e kōrero ana e pā ki tēnei pire, i te wā hoki i haere rātou ki Rēkohu, nō reira e mihi ana ki a koutou. Engari ko te mihi nui ki te imi o Rēkohu, nā rātou i whakapau kaha kia tae mai ki tēnei wā, arā ki te pānuitanga tuarua o tēnei pire i roto i te Whare.